**Mór Városi Önkormányzat Képviselő-testületének**

**108/2019. (III.27.) Kt.**

**határozata**

**Mór Városi Önkormányzat közbeszerzési szabályzatának módosítása tárgyában**

Mór Városi Önkormányzat Képviselő-testülete 17/2016. (I.27.) Kt. határozatával jóváhagyott, és 349/2017. (XI.29.) valamint 284/2018. (VIII. 29.) Kt. határozataival módosított Közbeszerzési Szabályzatát (a továbbiakban: Közbeszerzési Szabályzat) 2019. április 1-jei hatállyal az alábbiak szerint módosítja:

1. A Közbeszerzési Szabályzat I.9./ pontja az alábbiak szerint egészül ki:

„I.9./ Minden egyes közbeszerzési eljárást - annak előkészítésétől az eljárás alapján kötött szerződés teljesítéséig terjedően - írásban kell dokumentálni. A dokumentációt jogszabályokban meghatározott ideig meg kell őrizni. *A közbeszerzési eljárás során, a Kbt.-ben vagy végrehajtási rendeletében szabályozott írásbeli kommunikáció – ha a 424/2017. (XII. 19.) Korm. rendeletből más nem következik – elektronikus úton, az EKR-ben történik.”*

2. A Közbeszerzési Szabályzat II.1./ pontja ötödik francia bekezdése helyébe a következő rendelkezés lép:

„- a tervezett eljárás időbeli ütemezését (megindításának, valamint a szerződés teljesítésének várható időpontját),”

3. A Közbeszerzési Szabályzat II.5./ és II.6./ pontjai helyébe az alábbi rendelkezések kerülnek:

„II.5./ A közbeszerzési tervet, valamint annak módosítását (módosításait) az elfogadását követően haladéktalanul az EKR-ben közzé kell tenni.

II.6./ A közbeszerzési tervnek az EKR-ben a tárgyévet követő évre vonatkozó közbeszerzési terv EKR-ben történő közzétételéig kell elérhetőnek lennie.”

4. A Közbeszerzési Szabályzat III. fejezete helyébe az alábbi szöveg kerül:

„III. fejezet

Az ajánlatkérő nevében eljáró, az EKR-ben történő regisztrációra jogosultak köre, valamint az ajánlatkérő nevében az EKR alkalmazására vonatkozó jogosultságok gyakorlásának rendje

Az ajánlatkérő nevében, az EKR-ben történő regisztrációra a Jegyző által kijelölt ügyintéző jogosult. A Jegyző által kijelölt ügyintéző jogosult az ajánlatkérő nevében az EKR alkalmazására vonatkozó jogosultságok gyakorlására, adott esetben azok delegálására a közbeszerzési előkészítő munkacsoport, külső szakértő vagy az eljárásba bevont Felelős Akkreditált Közbeszerzési Szaktanácsadó részére.”

5. A Közbeszerzési Szabályzat V.2./ pontja az alábbiak szerint módosul:

„V.2./ A nettó 2 millió Ft becsült értéket elérő, vagy meghaladó értékű, de a nettó 15 millió Ft értékhatárt meg nem haladó értékű (köz)beszerzések esetén a bírálóbizottság feladatait a közbeszerzési előkészítő munkacsoport látja el, az önkormányzat Pénzügyi Bizottsága pedig az ajánlatkérő önkormányzat nevében eljárva dönt a (köz)beszerzési eljárás megindításáról, meghatározza az egyes beszerzések pénzügyi fedezetét, dönt az eljárási rezsimről és az eljárás fajtájáról, valamint adott esetben meghatározza az ajánlattételre felhívandó gazdasági szereplőket, jóváhagyja a felhívás és a (köz)beszerzési dokumentumok esetleges módosítását és meghozza az eljárást lezáró (illetve adott esetben a közbenső) döntést.”

6. A Közbeszerzési Szabályzat VI.9./ pontjának első mondata az alábbiak szerint módosul:

„A külső szakértő vagy (*felelős* akkreditált) közbeszerzési szaktanácsadó feladatait és felelősségi körét a vele megkötendő megbízási szerződésben kell rögzíteni.”

7. A Közbeszerzési Szabályzat VI.9./ pontjának g) alpontja az alábbiak szerint módosul:

„g) gondoskodik a beérkező jelentkezésekről, illetve ajánlatokról az EKR rendszerben készült jegyzőkönyv megküldéséről,”

8. A Közbeszerzési Szabályzat IX.1./ pontjának második francia bekezdése az alábbi módon egészül ki:

„- Az Önkormányzat az összes közbeszerzési eljárását – annak előkészítésétől az eljárás alapján kötött szerződés teljesítéséig terjedően – írásban köteles dokumentálni. *A közbeszerzési eljárás során, a Kbt.-ben vagy végrehajtási rendeletében szabályozott írásbeli kommunikáció – ha a 424/2017. (XII. 19.) Korm. rendeletből más nem következik – elektronikus úton, az EKR-ben történik*. A keletkezett iratokat, szerződéseket, azzal kapcsolatos jelentéseket, összegezéseket stb. lehetőség szerint elektronikusan rögzített (CD, DVD) formátumban is meg kell őrizni. A közbeszerzési eljárások lefolytatása során rögzíteni kell az eljárás során keletkezett dokumentumok áramlását, elősegítve ezzel azok utólagos visszakereshetőségét. A keletkezett iratokat a Móri Polgármesteri Hivatal iratkezelési szabályzata szerint kell dokumentálni. A közbeszerzési eljárás dokumentálása teljes körű, annak minden elemére és részfolyamatára kiterjed.”

9. A Közbeszerzési Szabályzat IX.2./ pont első francia bekezdése bevezető mondata az alábbi szerint módosul:

„- Az Önkormányzat köteles az alábbi adatokat, információkat, dokumentumokat az EKR-ben közzétenni:”

10. A Közbeszerzési Szabályzat IX.2./ pont első francia bekezdés g) pontja helyébe az alábbi rendelkezés lép és a francia bekezdés az alábbi h) ponttal egészül ki:

„g) a Kbt. 103. § (6) bekezdése szerinti alábbi dokumentumokat:

a hirdetmény nélküli tárgyalásos eljárás megkezdése napján köteles az EKR-ben közzétenni az (1) bekezdés szerint a Közbeszerzési Hatóságnak megküldött minden dokumentumot - a beszerzés becsült értékéről szóló tájékoztatás és az ajánlattételre felhívni kívánt gazdasági szereplők nevéről, címéről (székhelyéről, lakóhelyéről) szóló tájékoztatás kivételével -, valamint a közbeszerzési dokumentumokat és az ajánlatok bontását követően a bontásról készült jegyzőkönyvet, illetvea beszerzés becsült értékéről szóló tájékoztatást, továbbá az ajánlattételre felhívni kívánt gazdasági szereplők nevéről, címéről (székhelyéről, lakóhelyéről) szóló tájékoztatást az ajánlatok bontását követően, az ajánlatok bontásáról készült jegyzőkönyvvel együtt közzétenni.

h) A Kbt. 115. § (7) bekezdése szerinti alábbi dokumentumokat:

az eljárást megindító felhívást, a közbeszerzési dokumentumokat, majd - az ajánlatok bontását követően haladéktalanul - az ajánlattételre felhívott gazdasági szereplők nevét és címét, valamint az ajánlatok bontásáról készült jegyzőkönyvet; "

11. A Közbeszerzési Szabályzat IX.2./ pontja az alábbi francia bekezdésekkel egészül ki:

„

* Kbt. 113. § (1) bekezdése szerinti összefoglaló tájékoztatást.
* Az Önkormányzat az alábbi adatokat, információkat, dokumentumokat köteles a Közbeszerzési Hatóság által működtetett nyilvános elektronikus szerződéstárban (a továbbiakban: CoRe) közzétenni:

a) a 9. § (1) bekezdés h)-i) pontjának, valamint a 12. § (1)-(5) bekezdésének alkalmazásával megkötött szerződéseket a szerződéskötést, valamint a szerződésmódosításokat a szerződés módosítását követően haladéktalanul;

b) a közbeszerzési eljárás alapján megkötött szerződéseket a szerződéskötést, valamint a szerződésmódosításokat a szerződés módosítását követően haladéktalanul;

c) a szerződés teljesítésére vonatkozó következő adatokat:

ca) hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra),

cb) a szerződő felek megnevezését,

cc) azt, hogy a teljesítés szerződésszerű volt-e,

cd) a szerződés teljesítésének az ajánlatkérő által elismert időpontját, valamint

ce) az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél - támogatásból megvalósuló közbeszerzés esetén szállítói kifizetés során a kifizetésre köteles szervezet - által történt teljesítését követő harminc napon belül.”

12. A Közbeszerzési Szabályzat 1. és 2. számú melléklete jelen határozat mellékleteiben foglaltak szerint módosul

13. A módosítás a Közbeszerzési Szabályzat egyéb rendelkezéseit nem érinti.

Határidő: 2019.04.01.

Felelős: jegyző( Projekt Iroda)

Fenyves Péter Dr. Ujszászi György Szabolcs

polgármester jegyző

*108/2019. (III.27.) Kt. határozat mellékletei*

1. számú melléklet

**Összeférhetetlenségi és titoktartási nyilatkozat**

Alulírott, mint az ajánlatkérő nevében eljáró személy, illetve a Kbt. 27. § (4) bekezdése szerint alakított Bírálóbizottság tagja,ajánlatkérő által fenti tárgyú közbeszerzési eljárással kapcsolatban kijelentem, hogy velem szemben a közbeszerzésekről szóló 2015. évi CXLIII. törvény (a továbbiakban: Kbt.) 25. §-ában foglalt kizáró körülmények, összeférhetetlenségi okok nem állnak fenn.

Rendelkezem továbbá a Kbt. 27. § (3) bekezdése által megkövetelt közbeszerzés tárgya szerinti *szakmai, közbeszerzési, jogi, pénzügyi*[[1]](#footnote-1) szakértelemmel.

Egyúttal kijelentem, hogy a fenti közbeszerzési eljárás során tudomásomra jutott, a közbeszerzésekről szóló 2015. évi CXLIII. törvény 44. §-ának (1) bekezdésében és az üzleti titok védelméről szóló 2018. évi LIV. törvény 1. § (1)-(2) bekezdésében így meghatározott üzleti titkot megőrzöm.

Kötelezettséget vállalok továbbá arra, hogy a Bírálóbizottság munkáját és a döntéshozó döntésének előkészítését lelkiismeretesen, a szakmai tudásomnak megfelelően segítem, és tudomásul veszem, hogy a Kbt. 27. §-ában foglaltak alapján a Bírálóbizottság tagjaként a többi taggal együttesen a döntéshozó elé terjesztett javaslatok megalapozottságáért felelek.

Kelt.: Helység, Év/Hó/Nap

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bírálóbizottság tagja**

2. számú melléklet

**Közbeszerzési terv**

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Sorszám** | **A közbeszerzés tárgya** | **A közbeszerzés tervezett mennyisége** | **Irányadó eljárásrend** | **Tervezett eljárási típus** | **Időbeli ütemezés** | |
| **Az eljárás megindításának tervezett időpontja** | **A szerződés teljesítésének várható időpontja** |
|  |  |  |  |  |  |  |

1. **A releváns szakértelem aláhúzandó**  [↑](#footnote-ref-1)